《靖节祠》
宋代·释祖可

靖节非傲世，带耻为人束。郁然霜雪姿，受正如松独。

高歌归去来，自种松与粟。寓意琴书间，处己审缨足。

倾觞三径醉，颓然忘宠辱。江山有遗迹，庶以拯流俗。

作者简介：释祖可，字正平，俗名苏序，丹阳（今属江苏）人。庠弟。少以病癞，人目为癞可。自为僧，居庐山之下。工诗，诗入江西诗派（《江西诗社宗派图录》）。有《东溪集》，已佚。《京口耆旧传》卷四、《嘉定镇江志》卷二○、《至顺镇江志》卷一九有传。今录诗二十八首。